Vechju Portu di Bastia

miniatura|Bastia è u so vechju portu

U Vechju Portu di Bastia hè un quartieru storicu di a cità di Bastia . Hè chjamatu da i Bastiacci "A Marina".

U quartieru porta u nome di Terra Vechja, in uppusizione à Terra Nova, vale à dì a Citatella di Bastia, custruita più tardi.

U Vechju Portu era un anticu quartieru pupulare di a cità. Oghje hè diventatu un locu circatu da i turisti è i patroni di bars è risturanti.

 Geugrafia 
miniatura|200x200px| Da u latu sud di u Vechju Portu ci hè u quartieru di u Puntettu
U Vechju Portu di Bastia hè situatu in una piccula cala naturale, à u pede di u prumunutoriu di U Tragone, induve si trova a Citatella di Bastia.

Da u latu sud di u Vechju Portu ci si trova U Puntettu. Stu quartieru face a leia trà a cità alta è a cità bassa di Bastia.
centro|miniatura|I quartieri di Terranova (in giallu) è Terravechja (in viulettu).

 Storia 
Hè difficile di sapè di manera precisa a data di creazione di u Vechju Portu. Sapemu solu chì quandu i Genuvesi fundanu u Castellu di Bastia, in u 1380, u Vechju Portu era una piccula marina di pesca, chjamata Portu Cardu. .
centro|thumb|400px|Mudellu di a cità, à u museu bastiacciu

 A Marina di Portu Cardu 
200px|right|thumb|À Marina
Per Bastiacci, A Marina hè u nome di u spaziu situatu davanti à a chjesa San Ghjuvanni. Hè stata durante un bellu tempu una piccula spiaghja di rena induve i piscadori avianu e so barche.

Ghjè intornu à stu locu chì si trovava Portu Cardu. C'eranu unepochi di magazini è capanne di piscadori. Ùn era micca un paese, ma una marina per l'abitanti di u paese di Cardu, situatu sopr'à Bastia.
À u latu sud di u prumunutoriu di a citatella si truvava un'altra marina, chjamata Portu Vechju, chì era quella d'un altru paese situatu in l'altura di Bastia, chjamatu Belgudè. Stu paese era situatu intornu à l'attuale forte di Monserratu, chì si pò vede sempre oghje..

 Dopu à u stabilimentu genuvese : Terra Vechja è Terra Nova 
Cù l'impiantazione genuvese à a Citatella di Bastia in u 1380, u Vechju Portu cresce. Un seculu dopu à a fundazione di a prima furtificazione (chjamata Il Fortino o Castello della Bastia) a cità alta, Terra Nova si sviluppa: sò custruite una vintina di case. 

A cità bassa, Terra Vechja, ne prufitta ancu. Bastia diventa locu di residenza di i guvernatori genuvesi, stallati prima in u castellu di Biguglia..

I Genuvesi avianu bisognu d'una furtificazione vicinu à u mare duv'elli pudianu cuntrullà u cummerciu marittimu è prufittà prestu di rinforzi militari quandu c'era bisognu.

Hè tandu chì a piccula marina di Portu Cardu cambierà per diventà un veru portu per accoglie battelli di taglia più impurtante.

U latu nordu di u Vechju Portu era chjamatu A Sanità, hè u primu à essesi sviluppatu.
centro|thumb|A Sanità

 È a marina diventa un portu : u molu genuvese 
200px|thumb||U molu à A Madunnetta, o Molu Genuvese
Hè u molu u più anticu. Ma hè solu à a fine di u XVIIu seculu seculu chì a piccula marina di Portu Cardu diventa un veru portu. In lu 1670, i Ghjenuvesi principianu a custruzzione d'un molu per accoglie di più battelli.

Hè questa quì chì porta u nome di Molu Ghjenuvese, o di Molu à a Madunnetta, da u nome di a statua di a Vergine chì si trova in una parte di u muru di u molu..

 Custruzzione di u molu sud 
sinistra|250px|thumb|U molu sud: U Molu di u Tragone
U molu sud di u Vechju Portu hè statu custruitu dopu à u molu ghjenuvese. Hè chjamatu : u molu di u Tragone.

Hè statu finitu in u 1863. Hè à st’epica ch’ellu si rasa u scogliu di u Leone, chì era à u pede di u giardinu Romieu è chì impedia u muvimentu di i battelli in u portu.
centro|miniatura|U scogliu di u Leone, chì hè statu distruttu durante i travagli

Da st'epica data u sviluppu di a calata sud, oghje chjamatu "Quai Albert Gillio". Sin'à tandu era tuttu scogliu.

U molu di u Tragone, in lingua francese "Jetée du Dragon", piglia u so nome da a defurmazione di u nome corsu tragone.

U Tragone era u nome di u prumunutoriu chì suprana u Vechju Portu, induve sò stati custruiti i bastioni di a Citatella.

 Punti d'interessu 
Parechji lochi d'interessu sò situati in u quartieru di u Vechju Portu:

 San Ghjuvà 
destra|250px|thumb|San Ghjuvà cù i so dui campanili
Hè a chjesa di u quartieru di Terra Vechja. Hè stata custruita trà u 1636 è u 1666 nant’à u locu d'una chjesa più antica. Hè di stilu baroccu. I so dui campanili sò stati aghjustati dopu : quellu di manca in u 1810, quellu di diritta in u 1864. L'edifiziu hè statu classificatu cum'è un munumentu storicu in u 2000. I decori interni sò ricchi assai.

Vede a pagina : Chjesa San Ghjuvà di Bastia

 A casa Castagnola 
À l'origine era a casa di a famiglia Castagnola, cummercianti originarii di Liguria. Hè stata custruita à a fine di u XVIu seculu. Hè famosa per l'inscrizzione "Col tempo" nant'à a so facciata, sopra à l'entrata à u latu di l'attuale "rue des Terrasses".

A tradizione orale dice chì stu mottu era una risposta à a famiglia Cardi, famiglia rivale di Castagnola, chì u so palazzu, più altu, si trova ghjustu in faccia.

In una di e so entrate si ponu vede magnifiche pitture à l'affrescu datate di u XVIIu seculu  .

Nant'à a facciata nordu si vede un bassu rilievu chì rapresenta à San Roccu, santu prutettore di l'epidemie. Hè u ricordu di una epidemia di pesta chì hà culpitu a cità in u 1569. A storia dice chì a pesta avaria risparmiatu a cità, è chì l'epidemie si hè fermata quì.

 A Casa Cardi Sansonetti 
Sta casa era di a famiglia Cardi, una ricca famiglia di cummercianti è banchieri bastiacci. Hè data di u XVIu seculu.

Si pò vede nant'à a so facciata l'arme di a famiglia Cardi  , fatte in teghja di Lavagna.

 L'edificiu Pouillon 
destra|miniatura|200x200px| Edifiziu Pouillon
U Vechju Portu di Bastia hà suffertu assai di a segonda guerra mundiale. L'Americani anu bumbardatu a cità in u 1943. Parechji casali di u Vechju Portu sò stati distrutti è sò stati ricustruiti più tardi. Hè u casu di u casale chjamatu « Pouillon », chì fù cuncepitu dopu à a guerra da l’architetti Fernand Pouillon è Louis de Casabianca .

 Casa Varese 
sinistra|miniatura|208x208px| Casa Varese
A Casa Varese era a casa di una famiglia impurtante di Bastia, i Varese, cummercianti uriginarii di Liguria.

 A casa Rinesi-Romieu 
destra|miniatura|200x200px| A casa Romieu, anticu Palazzu Rinesi
Hè chjamatu ancu "Palazzu Rinesi" o "Palazu Romieu". Hè a casa più grande situata in u quartieru di u Vechju Portu. Stu palazzu tamantu hè statu custruitu da a famiglia Rinesi, una vechja è impurtante famiglia bastiacca. Dopu à u matrimoniu di una Rinesi cun un Romieu à u principiu di u XIX seculu, s'hè chjamatu "Romieu"  .

 A scalinata è u giardinu Romieu 
À cantu à u Palazzu Rinesi-Romieu ci hè una scalinata munumentala, custruita trà u 1871 è u 1873, chì leia u quartieru di u Vechju Portu à a cità alta. Hè statu cuncepitu segondu à i piani di l’architettu bastiacciu Paul-Augustin Viale. 

Si chjama a Scalinata Rinesi-Romieu.

U giardinu hè statu accunciatu trà u 1874 è u 1875 .

 A Sanità 
miniatura|150x150px| A calata nordu, chjamata A SanitàA calata nordu hè a più antica di u Vechju Portu di Bastia. Si chjamava A Sanità, per via di a presenza à l'epica ghjenuvese di "l'Ufficio della Sanità" stallata in unu di i casali. Hè statu creatu per cuntrullà i battelli chì ghjunghjianu in u Vechju Portu per assigurà l'assenza di malatie dopu à epidemie di pesta  .
Si chjama in francese Quai du 1er bataillon de choc.

 U Puntettu 
miniatura| U Mulettu cù u quartieru di Punettu in fondu|188x188pxSi trova à u latu sud di u Vechju Portu. Si chjama cusì perchè c'era un ponte per francà un fiumicellu, chjamatu U Guadellu. Stu fiumicellu hè statu ricupertu è si lampa in u Vechju Portu. U Guadellu passa carrughju Vattelapesca, dopu sott'à a piazza Vattelapesca, è in u bassu di u carrughju di U Colle è si lampa in mare.

U Puntettu hè dinù u guatru di u primu rumanzu in lingua corsa. Sebastianu Dalzeto hà scrittu à Pesciu Anguilla : stu libru conta a vita è a riescita d'un zitellu poveru di U Puntettu.

Vede a pagina : U Puntettu

 A casa Spinola 
sinistra|miniatura| Casa Spinola
À u 12 carrughju Spinola si trova a vechja casa chì appartenia à a famiglia Spinola. 

I Spinola sò venuti da Ghjenuva induve eranu una famiglia impurtante. Anu datu à a Corsica dicenove guvernatori è cummissari ginirali.

Ci hè statu dinù un doga, Dumenicu Maria, natu in Corsica è cugnumatu "Il Corsetto".

 A Casa Figarelli 
A casa Figarelli, o Figarella, si trova trà "rue de la marine" è "rue Saint-Jean". I Figarelli eranu una famiglia impurtante chì dete à a cità dui podesta è un merre  .
centro|miniatura| Casa Figarelli

 Case di u carrughju Carbuccia 
À u numeru 23 si vede un edifiziu cù un bellu purtò chì data di u XVII seculu. Una placca ci rammenta chì a casa hà accoltu à Honoré de Balzac in u 1838.

Cuntinuvendu pudemu vede altre case storiche : a casa Varese, casa Barbaggi-Rivarola (à u numeru 7), casa Carbuccia (à u 12), casa Sisco (à u numeru 1).
centro|miniatura| Purtò di u carrughju Carbuccia

 Casa Barbaggi-Rivarola 
miniatura|293x293px|Facciata di a Casa Barbaggi-Rivarola
Hè una di e case storiche impurtante di Bastia. Si trova à u numeru 7 di u carrughju Général Carbuccia. Hè stata custruita à u diciottesimu seculu da a famiglia Barbaggi.. 

Frà quessi c'era Giuseppe Barbaggi, persunagiu puliticu impurtante di u seculu 17. Era un omu cunnisciutu pè a so cultura è a so finezza. Era membru di parechje accademie leterarie, cum'è l'Accademia dei Vagabondi. Giuseppe Barbaggi era ministru di e finanze di u guvernu di Pasquale Paoli. Avia datu a so casa di paese in Muratu per stallà a zecca, a fabrica di a muneta corsa. James Boswell parla di u so incontru cun ellu in u so libru, impressiunatu da a so manera di ricevelu, cun dodeci piatti da manghjà servuti in bellissima purzellana.

Giuseppe Barbaggi s'hè maritatu cun Dionisia Paoli, a figliola di Clemente Paoli. A so prima sposa era Elena Zerbi, cun quale hà avutu una figliola, Anna Porzia, chì era maritata cun Antonio Rivarola, d'origine ligure. Inseme anu avutu sette figlioli. Frà quessi c'era Anna Maria Cristina Rivarola (entrata in religione sott'à u nome di Maria Domenica), cugnumata "A Mònaca", chì era amica fida di Pasquale Paoli. Era a sora superiore in u cunventu di l'Ursuline, situatu à cantu à u cunventu di i Ghjesuiti (oghje u cullegiu Simon Vinciguerra). A Mònaca avia campatu in Livornu, induve hè stata agente secreta à u serviziu di Paoli.

Hè cusì chì Pasquale Paoli stava in sta casa quand'ellu venia in Bastia. Andava à vede A Mònaca passendu per un passagiu discretu, in i giardini trà a Casa Barbaggi-Rivarola è u cunventu di l'Ursuline.

centro|miniatura|220x220px|Lastra sopr'à a casa Barbaggi-Rivarola

 I moli nordu è sud 

 U molu nordu : u molu ghjenuvese 

 U Molu Ghjenuvese, o Molu à a Madunnetta 
miniatura| U Molu à A Madunetta
U molu nordu hè statu custruitu à l'epica ghjenuvese. A Serenissima Republica di Ghjenuva principia a so custruzzione à a fine di u XVIIu seculu. Hè a so realizazione chì hà permessu à l'antica marina di piscadori di Portu Cardu di diventà veramente un portu. Da tandu, u trafficu marittimu cresce  .

 I cannoni 
Ci vole à nutà chì à u molu di Madunnetta ci sò i vechji cannoni di i bastioni di a citatella, piantati in a muratura di a calata  . Ghjovanu pè attaccà i battelli.
centro|miniatura| Un vechju cannone di a citatella riutilizatu 

 A Madunnetta 
destra|miniatura|200x200px| À Madunnetta
« A Madunnetta » hè u nome di una statua di a Vergine, posta in una nichja di u molu. Segondu a tradizione, porta a so prutezzione à i marinari è i piscadori di Bastia. A so stallazione data di u 1671. A scultura originale hè cunservata in u Museu di Bastia. Sta rapresentazione di a Vergine hè chjamata A Madonna di Savona, una cità di a regione di Ghjenuva induve a Vergine saria apparsa .

 A calata sud : U molu di u Tragone 

 U Molu di u Tragone 
sinistra|miniatura|200x200px| U molu nord (U Molu à A Madunnetta) è u molo sud (U Molu di u Tragone)
Situatu in faccia à u molu nordu, da l'altra parte di u portu, u molu sud hè statu custruitu dopu à u molu ghjenuvese.

Compiu in u 1863, si chjama U Molu di u Tragone o in francese "jetée du Dragon".

A spassighjata longu à a calata sud cuntinueghja cù a passerella di l’Aldilonda, custruita nant’à i scogli à u pede di i bastioni di a citatella.

 A Grotta di u Cristu Negru 
Segndu a tradizione, dui piscadori d'anchjove bastiacci avarianu trovu in u 1428 un crucifissu in mare, ch'elli avarianu cullucatu in una grotta situata trà u Vechju Portu è a Citatella . Tandu hè statu trovu miraculosamente in l’uratoriu di Sainte-Croix, à a Citadella.

Chjamatu Crucifissu di i Miraculi, hè celebratu ogni annu u 3 di maghju.

 L'Aldilonda 
miniatura| L'Aldilonda
Hè u nome datu à una spassighjata chì parte da u Vechju Portu di Bastia, chì circonda a Citatella per ghjunghje sin'à a cala di Portu Vechju è Ficaghjola, à u sud di a cità.

L'Aldilonda hè stata inaugurata in dicembre 2020.

 Festa di San Ghjuvà 
San Ghjuvà era una di e grande feste di Bastia (cun San Ghjisè). Ogni vigilia di San Ghjuvà, u 23 di ghjugnu, un focu tamantu hè accesu nant'à u Vechju Portu. In Bastia porta u nome di fucarè .
centro|miniatura|U fucarè

 U Vechju portu in e canzone 
U canterinu Carlu Rocchi hà rescu celebre San Ghjuvanni cù a so canzona U campanile di San Ghjuvà. Hè stata ripigliata più tardi da Antone Ciosi è da Maì Pesce. Hè u bastiacciu Eugène Annarella chì l'hà scritta è chì hà cumpostu a musica.

 Toponimi di u Vechju Portu 
 A Marina
 U Muletu
 U Puntettu
 U Molu à Madunnetta
 U Molu di u Tragone
 A Sanita
 U Mughjò

 U Vechju Portu in a pittura 
U Vechju Portu di Bastia hà ispiratu parechji artisti.

 Articuli cunnessi 

 Citadella di Bastia
 Oratoriu San Roccu di Bastia
 Chjesa Santa Croce
 Chjesa di a Cuncezzione di Bastia
 Santa Maria
 Chjesa San Ghjuvanni Battista in Bastia
 Piazza di u Mercatu di Bastia
 Palazzu di i Guvernatori di Bastia
 Palazzu Caraffa
 San Carlu di Bastia
 U Puntettu

 Bibliografia 
 Janine Serafini-Costoli, Bastia, regarde son passé, Berger-Levrault, 1983
 Pierre-Louis Alessandri, Serena De Mari, Ghjermana De Zerbi è Jean-Baptiste Raffalli, Almanaccu di Bastia : tradizione viva di Bastia è di u so circumdu, Cummissione di Festa è Animazione di u Patrimoniu, 2006
 Jean-Baptiste Raffalli, Fernande Maestracci è Max Boulmer, Bastia : la guida, musei, monumenti, passeggiate, Monum - Ed. du patrimoine, 2003

 Note è referenze 

Categoria:Corsica
Categoria:Pagine con traduzioni non revisionate